b"\n_START_ARTICLE_\nCV-151\n_START_PARAGRAPH_\nLa CV-151 comunica Castell\xc3\xb3 amb la CV-10 i Borriol.\n_START_SECTION_\nNomenclatura\n_START_PARAGRAPH_\nLa carretera CV-151 pertany a la Xarxa de carreteres de la Generalitat Valenciana. El seu nom ve de la CV (que indica que \xc3\xa9s una carretera auton\xc3\xb2mica del Pa\xc3\xads Valenci\xc3\xa0) i el 151, \xc3\xa9s el n\xc3\xbamero que rep la carretera, segons l'ordre de nomenclatures de les carreteres del Pa\xc3\xads Valenci\xc3\xa0.\n_START_SECTION_\nHist\xc3\xb2ria\n_START_PARAGRAPH_\nLa CV-151 reempla\xc3\xa7a a l'antiga carretera C-232 (Castell\xc3\xb3 - Borriol - Morella)._NEWLINE_Cap a l'any 1998, la Generalitat Valenciana va remodelar aquesta via, convertint-la en un enlla\xc3\xa7 de doble cal\xc3\xa7ada que unia Castell\xc3\xb3 de la Plana amb la CV-10 (estant sols desdoblat el tram CV-151 - Borriol) i aix\xc3\xad creant una nova connexi\xc3\xb3 entre la capital i la que anava a esser la CV-10 Autovia de la Plana.\n_START_SECTION_\nTra\xc3\xa7at actual\n_START_PARAGRAPH_\nComen\xc3\xa7a a l'eixida de Castell\xc3\xb3 de l'avinguda Carretera de Borriol, a una redona amb altres vies importants (vies d'acc\xc3\xa9s a l'N-340, l'avinguda Carretera de Borriol i la mateixa CV-151). Creua l'N-340 i en poc m\xc3\xa9s de 2 quil\xc3\xb2metres arriba a una altra redona a on posa fi al seu tra\xc3\xa7at, enlla\xc3\xa7ant amb la CV-10 Autovia de la Plana (tant en sentit Borriol-La Pobla Tornesa com Betx\xc3\xad-Val\xc3\xa8ncia)."